L 78/24 Jurnalul Oficial al Uniunii Europene 24.3.2011 DECIZII DECIZIA 2011/178/PESC A CONSILIULUI din 23 martie 2011 de modificare a Deciziei 2011/137/PESC privind măsuri restrictive având în vedere situația din Libia CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) (4) La 28 februarie 2011, Consiliul a adoptat Decizia 2011/137/PESC privind măsuri restrictive având în vedere situația din Libia (), prin care se pune în aplicare Rezoluția Consiliului de Securitate al Organizației Naţiunilor Unite (RCSONU) 1970 (2011). La 17 martie 2011, Consiliul de Securitate al Organizației Naţiunilor Unite a adoptat RESONU 1973 (2011) care a extins domeniul de aplicare a măsurilor restrictive impuse prin RCSONU 1970 (2011) și a introdus măsuri restrictive suplimentare împotriva Libiei. Decizia 2011/137/PESC ar trebui modificată în consecință. Este necesar ca Uniunea să continue să acționeze pentru a pune în aplicare anumite măsuri, ADOPTĂ PREZENTA DECIZIE: Articolul 1 Decizia 2011/137/PESC se modifică după cum urmează: 1. 0) Se introduce următorul articol: „Articolul 3a (1) Statele membre iau măsurile necesare pentru a preveni zboruri ale aeronavelor aflate sub jurisdicția lor în spațiul aerian al Libiei, având în vedere nevoia de a contribui la protejarea civililor. (2) Alineatul (1) nu se aplică zborurilor efectuate exclusiv în scopuri umanitare, precum furnizarea sau facilitarea furnizării de asistență, inclusiv de materiale medicale, alimente, lucrători umanitari și asistență aferentă, sau evacuarea cetățenilor străini din Libia. De asemenea, acesta nu se aplică zborurilor autorizate în temeiul punctelor 4 şi 8 din RCSONU 1973 (2011) și nici altor zboruri pe care JO L 58, 3.3.2011, p. 53. statele membre, acționând în temeiul autorizației conferite la punctul 8 din RECSONU 1973 (2011), le consideră necesare în beneficiul poporului libian.” . Articolul 4 alineatul (1) se înlocuieşte cu următorul text: „(1) Statele membre, în acord cu autoritățile naționale şi în conformitate cu legislația internă și cu dreptul interna- țional, în special cu dreptul mării și cu acordurile relevante privind aviația civilă internațională, controlează navele şi aeronavele cu destinația Libia sau provenite din această țară, pe teritoriul acestora, inclusiv în porturile și pe aero- porturile lor, și în marea liberă, în cazul în care deţin informații care furnizează motive întemeiate de a presupune că încărcătura unor astfel de nave şi aeronave conține mărfuri a căror furnizare, vânzare, transfer sau export se interzice conform prezentei decizii.” . Se introduce următorul articol: „Articolul 4a (1) Statele membre refuză decolarea de pe teritoriul lor, aterizarea pe acesta sau survolarea acestuia de către aero- navele înregistrate în Libia sau deținute sau operate de resor- tisanți sau societăți libiene, cu excepția cazului în care respectivul zbor a fost autorizat în prealabil de Comitetul de sancţiuni sau în cazul unei aterizări de urgență. (2) Statele membre refuză decolarea de pe teritoriul lor și aterizarea pe acesta sau survolarea acestuia de către o aeronavă, în condițiile în care există motive întemeiate de a presupune că aeronava conține mărfuri a căror furnizare, vânzare, transfer sau export se interzice conform prezentei decizii, inclusiv furnizarea de personal înarmat mercenar, cu excepția aterizărilor de urgență.” . Articolul 5 alineatul (1) se înlocuieşte cu următorul text: „(1) Statele membre iau măsurile necesare pentru a împiedica intrarea sau trecerea în tranzit pe teritoriul lor: (a) a persoanelor enumerate în anexa I la RCSONU 1970 (2011), precum şi a celorlalte persoane desemnate de Consiliul de Securitate sau de către comitet în confor- mitate cu punctul 22 din RCSONU 1970 (2011) şi punctul 23 din RCSONU 1973 (2011), după cum se prevede în anexa I la prezenta decizie;